Mira Furlan

Mira Furlan (7. septembar 1955 – 20. januar 2021) bila je jugoslavenska i hrvatska filmska, pozorišna i TV glumica. Nakon izbijanja jugoslavenskih ratova 1990-ih, emigrirala je u SAD, nezadovoljna političkom situacijom u zemlji. Njezina emigracija izazvala je žestoke medijske napade u Hrvatskoj i proglašena je nacionalnom izdajicom. Oduzet joj je stan u Zagrebu i vraćen tek nakon 17-godišnje pravne bitke. Povodom tih događaja napisala je pismo sugrađanima koje je objavio časopis "Danas" 5. novembra 1991. godine.
Živjela i radila je u SAD-a, gdje je također ostvarila uspješnu glumačku karijeru.

 Biografija 
Rođena je u Zagrebu, gdje je na "Akademiji za pozorište i film" u Zagrebu diplomirala 1978. godine. Istovremeno, na istom univerzitetu pohađala je časove jezika gdje je naučila tečno govoriti engleski, njemački i francuski jezik.Harris, Betsy (October 18, 1992). "Actress's only battle is for her art". The Indianapolis Star. 90 (135). pp. A-1–A-2. Retrieved March 19, 2020 – via Newspapers.com. Odmah nakon završenog fakulteta ostvarila je nekoliko poznatih pozorišnih uloga, za koje je i nagrađena. 
U početku bila je istaknuta glumica Hrvatskog narodnog pozorišta u Zagrebu, da bi 1980-ih postala jedna od vodećih hrvatskih i jugoslavenskih filmskih glumica. Naročito se istakla u filmovima Kiklop (1982.) Antuna Vrdoljaka, U raljama života (1984.) i Za sreću je potrebno troje (1986.) Rajka Grlića te filmu Lepota poroka (1986.) Živka Nikolića. Značajnu ulogu ostvarila je i u filmu Otac na službenom putu (1985) Emira Kusturice, koji je osvojio Zlatnu palmu na Filmskom festivalu u Kanu. 
Krajem 1980-ih nastupala je u pozorišnim predstavama u Beogradu i Zagrebu, a kratko je pjevala i sa rock grupom La Cinema. Od početka 1990-ih, zajedno sa suprugom Goranom Gajićem, koji je također filmski radnik, živjela je u SAD gdje je postigla svjetsku slavu nastupima u TV-serijama Babylon 5 (u ulozi ambasadorice Dellen) i Izgubljeni (u ulozi Danielle Russo). Godine 1998. u Los Angelesu snimila je muzički album "Songs From Movies That Have Never Been Made" (Pjesme iz filmova koji nikad nisu snimljeni). Godine 2002. vratila se poslije 11 godina u Hrvatsku da bi igrala glavnu ulogu u izvedbi Euripidove predstave Medeja, zajedno sa Pozorišnim udruženjem Ulysses Radeta Šerbedžije.
Povremeno je pisala kolumne u nekadašnjem splitskom magazinu Feral tribune, koje su 2010. godine objavljene u knjizi Totalna rasprodaja. Također, napisala je pozorišni komad pod nazivom Dok nas smrt ne razdvoji, čija radnja se dešava u Zagrebu tokom 1970-ih.
Sa suprugom Goranom Gajićem Mira Furlan imala je jedno dijete, Marka Lava, kojeg je rodila 1998. godine.
Umrla je 20. januara 2021. godine u svom domu u Los Angelesu. Imala je 65 godina, a patila je od komplikacija uzrokovanim virusom zapadnog Nila u vrijeme koje je prethodilo njenoj smrti.

 Nagrade 
 Zlatna Arena za najbolju sporednu žensku ulogu u filmu Kiklop na Festivalu igranog filma u Puli 1982
 Zlatna Arena za najbolju glavnu žensku ulogu u filmu Ljepota poroka na Festivalu igranog filma u Puli 1986.
 Nagrada Dubravko Dujšin 1990.
 Nagrada žirija za najbolju glumicu u filmu Ostavljeni na Balkan New Film Festival 2013.

 Citati 
Komentarišući burne događaje tokom 1990-ih u intervjuu na veb stranici Peščanik 2012. godine, Mira Furlan rekla je da: .

 Reference 

Vanjski linkovi

 Zvanični sajt

Kategorija:Rođeni 1955.
Kategorija:Umrli 2021.
Kategorija:Biografije, Zagreb
Kategorija:Jugoslavenske glumice
Kategorija:Hrvatske glumice
Kategorija:Američke glumice
Kategorija:Jugoslavenske pjevačice
Kategorija:Hrvatske pjevačice
Kategorija:Američke pjevačice
Kategorija:Jevreji
Kategorija:Amerikanci porijeklom iz Hrvatske
Kategorija:Amerikanci porijeklom iz Jugoslavije